
PARISUL EVULUI MEDIU 


- AL TREILEA RĂSĂRIT - 


Spiritualităţile stau adesea sub legi a căror îndrituire ne 
scapă. Le putem surprinde doar, cu un ochi mirat, în aventura 


Istoriei, Neputîndu-le explica pînă la capăt, sîntem siliți să ne. 


mulțumim cu simpla lor constatare. Dar nici aceasta nu este 
puţin lucru, căci ne putem alege cu un plus de luciditate în 
fața destinului cîte unei culturi. 

O astfel de tainică lege pare să fie și aceea a mutației 
periodice a Centrului în cultura europeană. 

Pînă la greci Europa aproape că n-a contat ca spațiu 
cultural. Spiritul omenesc și-a început aventura în vechiul 
Orient, cu cel puţin două mii de ani înainte de Homer. Europa 
(nu ca realitate geografică, fireşte, ci ca entitate spirituală) pare 
să se fi născut odată cu "miracolul!" grec. Vreme de: mai bine 
de o jumătate de mileniu - de la Homer pînă la Aristot - centrul 
culturii europene s-a menținut în 
spațiul răsăritean al Eladei. 

Apoi s-a ivit, în spaţiul apusean, 
Roma imperială. Grecii au continuat 
să joace un rol cultural însemnat, dar 
centrul culturii europene s-a deplasat 
treptat spre cele șapte coline ale 
Cetăţii Eterne. Prin Roma Cezarilr 
intră în cultură Apusul, cu orgoliile lui 
epigonice. Acolo a găsit creştinismul 
reședința temporară a spiritului euro- 
pean. și de acolo și-a început el 
trimfătorul marș transmediteranian. 

Dar după cîteva veacuri Roma și 
întregul Apus intră în "noaptea bar- 
bară”. Constantin, simțind din vreme 
primejdia, s-a tras din nou către 
Răsărit. Constantinopolul, construit pe 
locul vechiului Byzantion, avea să 
devină, pentru vreo mie de ani, 
centrul -necontestat al culturii -eu- 
ropene. E! va fi "Parisul Evului Mediu”, 
orașul-lumină al întregii creştinătăţi. Spre e! se vor îndrepta, 
sălbatici și rivnitori, cavalerii latini ai Cruciadei a patra; de la 
el va reînvăța Apusul lecţia culturii și din el se vor trage 
rădăcinile umanismului renascentist. * 

Din păcate Bizanțul, părăsit de Occident, avea să se 
prăbușească la 1453 sub loviturile necruțătoare ale Semilunei. 
Centrul culturii europene se strămută din nou înspre Soare- 
apune. În secolele XIV-XV începe cu adevărat spectaculosul 
destin cultural al Occidentului modern. 

În pragul veacului nostru apusenii încep să-și presimtă 
bătrinețea. Spengler, intuind ceva din această lege tainică a 
istoriei europene, proclama profetic "Declinul Occidentului”, cu 
uneltele filozofiei culturii. Viziunea lui, cu toate punctele 
“discutabile, rămîne valabilă în liniile ei mari, realitățile spirituale 
ale Occidentului confirmînd-o cu prisosință pînă azi. Secolul XX 
n-a fost decît un răstimp de agonie. La defense de IOccident, 
replica chinuită a lui Massis, n-a:fost dect ultimul spasm de 
orgoliu, savant regizat, al unei supremaţii falimentare ; cultura 
occidentală arată tot mai mult ca un capitol epuizat din istoria 
culturii europene. Astăzi, liniile ei directoare sînt tot mai 
confuze, "personalităţile" încep să-i lipsească, arta i se spulberă 
în căutări extravagante, iar gîndirea într-un formalism sterp. 


Nemaiangajîndu-și sieşi, încearcă, din instinct, evaziuni în- 


exotic sau "înfieri” culturale. Se simte acolo un deficit crescînd 
de vitalitate creatoare, o bătrinețe respectabilă, dar neputincio- 
asă. Franța, bunăoară, a decăzut de mult într-o inconsistență 
culturală de "'mode”, iar Germania de după război este mai mult 

cu onqoliile lui 
EpiGonicE. 





una “a untului” decît una "a culturii”, cum obișnuia să spună 
regretatul Constantin Noica. 

Sînt semne că o nouă mutație a centrului se pregătește, 
fără voia noastră, ascunsă sub aparențe, cu dospire înceată, 
în această superbă lume -a culturii europene. Legic vorbind, 
este rîndul Răsăritului. 

Europa trăiește astăzi în haosul inerent oricărei "crize de 
trecere”. Occidentul se stinge spiritualicește, orgolios și 
civilizat. Ce poate face Răsăritul? El ar fi chemat să opună 
decadenței occidentale o vitalitate creatoare neistovită, 
conservată în buna lui "sălbăticie", precum și o problematică 
nouă, izvorită din cumplitele lui experiențe istorice. 

S-ar zice că-n mersul "dialectic” al culturii europene centrele 
funcționează pînă la epuizarea internă, iar periferiile se 
regenerează concomitent, urmînd ca 
rolurile să se inverseze cînd vremea o 
[i cere. Procesul acesta asigură, dacă e 

să credem istoriei, regenerarea internă, 
continuitatea în timp și relativa unitate 
în spațiu a culturii europene. În fața 
acestui fenomen complex, ieftinele 
noastre orgolii nu-și mai au rostul, căci 
orice substituire a centrului este cerută 
cu necesitate de întregul organism 
cultural, avînd un caracter inexorabil. 
, Ar trebui să ne pătrundem în firescul 
acestei succesiuni şi să înțelegem cu 
toții că în această alternanță legică stă 
binecuvintarea spiritualității noastre. 
Numai acceptînd-o cu înțelepciune 
dăm dovadă de o conștiință autentic 
europeană. Fiecare "mutație a Cen- 
trului” devine echivalentul unei soteri- 
ologii spirituale înlăuntrul istoriei, un 
miraculos principiu intern, de 'au- 
toreglare, în vederea unei. rodnice 
dăinuiri. 

Ceasul Răsăritului pare să fie aproape, dar va depinde și 
de lumea aceasta răsăriteană să-l întîrzie sau să-l grăbească 
prin mișcările ei. Mutaţia se va petrece inevitabil, numai că 
orice întiziere a ei va fi în detrimentul culturii europene, putînd 
prelungi starea de criză peste cîteva generații. 

În această perspectivă, Răsăritul ar trebui să-și limpezească, 
cu mai mult curaj, o conștiință misionară, să-și strîngă rîndurile, 
harnic, lucid şi încrezător în resursele sale poate nebănuite. 
Spiritualitatea răsăriteană ar trebui să-şi reorienteze în 
unanimitate demersurile sub semnul acestei misuni istorice, iar 
nu să se lase pradă (precum "bernardpivotiștii” noștri) 


'seducţiilor vane ale unei culturi occidentale intrate în 


iremediabil declin. Nu maimuțărind, cu mentalitate colonială, 
"subțirimile” decadente ale Apusului ne vom împlini menirea 
culturală în acest ceas al istoriei. Sigur că legile funcționează 
independent de noi, dar stă în puterea omului a 
mai înțeleaptă a modului de a li se supune. în a sesiza legile 

și în a conlucra armonic cu ele stă, în fond, marea virtute a 

ființei umane. 

Cultura noastră românească ar putea avea și ea un cuvînt 
însemnat de spus în această renaştere răsăriteană. Ne aflăm 
poate în fața unei șanse pe care o așteptăm de mult și pe care 
s-ar Cuveni s-o onorăm în mod exemplar. Spiritul trebuie să . 
se învrednicească în chip specific și aici, "sub leneşele stele 
ale polului getic”. 

